Diari Oficial de la Generalitat Valenciana


Sumari del DOGV 5737, del 08-04-2008 (2008/3295)

Informació pública de l'alternativa d'un programa d'actuació integrada per al desenvolupament urbanístic de la unitat d'execució Forn Vell del Pla General d'Ordenació Urbana de Foios.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   5737

Data del DOGV
:   08-04-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/3295


Data del document
:   10-03-2008

Organisme emissor
:   Urbe Construcciones y Obras Públicas, SL

Tipus de document
:   Informació Pública

Descriptors 

:   * Foios
    * pla d'urbanisme
    * empresa privada

Informació pública de l'alternativa d'un programa d'actuació integrada per al desenvolupament urbanístic de la unitat d'execució Forn Vell del Pla General d'Ordenació Urbana de Foios. [2008/3295]  
La mercantil Urbe Construcciones y Obras Públicas, SL, amb domicili a Paterna -Parc Tecnològic-, carrer Thomas Alva Edison, núm. 7, i amb CIF núm. B-96621784, formularà una proposta de programa d'actuació integrada per al desenvolupament de la unitat d'execució Forn Vell del Pla General d'Ordenació Urbana de Foios.   
La proposta es formula a l'empara del que preveu la Llei 16/2005, de 30 de desembre, Urbanística Valenciana (LUV), i el Decret 67/2006, de 12 de maig, del Consell de la Generalitat Valenciana, pel qual s'aprova el Reglament d'Ordenació i Gestió Territorial i Urbanística (ROGTU), tenint en compte la convocatòria de concurs per a la selecció d'urbanitzador, per gestió indirecta, per al desenvolupament de la indicada unitat d'execució acordada pel Ple de l'Ajuntament de Foios, en sessió celebrada el dia 29 de març de 2007, i de conformitat amb el que establixen les bases particulars de programació publicades a este efecte en el Diari Oficial de la Comunitat Valenciana núm. 5588, de 30 d'agost de 2007, i en el Diari Oficial de la Unió Europea núm. 8658-301645, de 20 de desembre de 2007.  
Urbe Construcciones y Obras Públicas, SL, en qualitat d'aspirant a agent urbanitzador de l'esmentat programa d'actuació integrada, comunica a través d'este anunci que exposarà al públic una alternativa tècnica constituïda per la memòria justificativa i el preceptiu projecte d'urbanització, sent que el document de planejament que establix l'ordenació detallada de l'àmbit la prevista en el pla de reforma interior del sector Portalet-Forn Vell.  
D'acord amb el que establix l'article 134 de la LUV, en relació amb l'article 293 del ROGTU, l'esmentada alternativa tècnica serà sotmesa a informació pública per un termini d'un mes, des de la publicació de l'anunci en el Diari Oficial de la Comunitat Valenciana, fent-se constar que en data 13 de març de 2008 quedarà protocol·litzada, per mitjà d'acta autoritzada pel notari Joaquín Sapena Davó, telèfon 040592712, amb domicili en el carrer Correus, núm. 4, 46703, de València, amb horari d'atenció al públic de dilluns a divendres i de 10.00 a 14.00 hores, i depositada una còpia de l'esmentada documentació en l'Ajuntament de Foios, siti en la plaça del Poble número 1. Durant el termini indicat, es podrà consultar tota l'avantdita documentació, tant en la notaria com en el referit ajuntament, així com obtindre còpia de l'acta de protocol·lització i presentar al·legacions o suggeriments.  
Paterna, 10 de març de 2008.- L'administrador únic: Antonio Tatay Noguera.